ประจำเดือนมาไม่ปกติ นานหลายเดือนจะมาสักครั้งคะ แต่ละครั้งมาน้อยบ้างมากบ้าง นอกนั้ก็ไม่ได้มีอาการผิดปกติ อย่างปวดท้องหรืออื่นๆเลยคะ เป็นมาตั้งแต่อายุ 12 จนตอนนี้ 26 แล้วคะ(ร่างกายรู้สึกเฉยๆมาก) เมื่อ3ปีก่อนปรึกษาเภสัช เขาแนะนำให้ทานยาคุม จนถึงตอนนี้ก็ยังทานอยู่ ประจำเดือนก็มาสม่ำเสมอทุกเดือน แต่พอหยุดทานไป 3-4 เดือนประจำเดือนก็ไม่มาเหมือนเดิม อยากหยุดทานเพราะตอนนี้ผมร่วงหนักมาก และอยากปรึกษาว่าต้องทำยังไงกับการที่ประจำเดือนมาไม่ปกติแบบนี้คะ
สวัสดีค่ะ การที่นานหลายเดือน ประจำเดือนจึงจะมาสักครั้ง โดยเป็นมาตั้งแต่วัยรุ่น และเมื่อทานยาคุมกำเนิด ประจำเดือนได้มาสม่ำเสมอ ก็น่าจะเกิดจากการที่รังไข่ทำงานผลิตฮอร์โมนผิดปกติ ไม่มีการตกไข่เกิดขึ้น ซึ่งสาเหตุอาจเกิดจากมีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกตามตัวมากกว่าผู้หญิงทั่วไป ส่วนผมมักจะบาง ซึ่งเกิดจากร่างกายมีฮอร์โมนเพศชายมากกว่าปกติส่วนสาเหตุอื่นๆ นั้น ไม่น่าทำให้ประจำเดือนขาดหายไปหลายเดือนต่อเนื่องเป็น 10 กว่าปีได้ เช่น มีภาวะไทรอยด์ฮอร์โมนผิดปกติ มีเนื้องอกในต่อมใต้สมอง เป็นต้น เพราะจะต้องมีอาการอื่นๆ ร่วมด้วยดังนั้น แนะนำควรไปพบสูติ-นรีแพทย์เพื่อหาสาเหตุ ว่าเกิดจากการมีกลุ่มอาการดังกล่าวหรือไม่ ซึ่งการรักษาก็มีทั้งการทานยาปรับฮอร์โมน การทานยาที่ทำให้ไข่ตก รวมถึงการผ่าตัด และการรักษาความผิดปกติอื่นๆ ที่อาจพบร่วมอยู่ เช่น การมีภาวะดื้อต่ออินซูลิน เป็นต้น